S-41/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 24. janúar 2017, á hendur H-kk-þgf S-kk-þgf P-kk-þgf, kt. 000000-0000, Stigahlíð 61, Reykjavík, fyrir eftirtalin brot:

1. Fíkniefnalagabrot, með því að hafa miðvikudaginn 3. febrúar 2016, í íbúð 403 að Þorláksgeisla 5 í Reykjavík, átt 100,27 g af marijúana sem A hafði í vörslu sinni og lögreglumenn fundu við leit í íbúðinni.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2. Umferðar- og fíkniefnalagabrot, með því að hafa laugardaginn 28. maí 2016 ekið bifreiðinni TF-228 án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 4,9 ng/ml) um Skeljabrekku í Kópvogi, til móts við hús nr. 3, þar sem lögregla stöðvaði aksturinn og að hafa haft í vörslum sínum 5,83 g af maríhúana, sem lögreglumenn fundu við öryggisleit á ákærða.

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum og 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

3. Fíkniefnalagabrot, með því að hafa fimmtudaginn 8. september 2016, að Köldukinn 16 í Hafnarfirði, haft í vörslum sínum 0,32 g af MDMA, 4,27 g af kókaíni, 1,38 g af marijúana og 13 stykki af MDMA, sem lögreglumenn fundu við leit í íbúðinni.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

4. Umferðar- og fíkniefnalagabrot, með því að hafa laugardaginn 1. október 2016 ekið bifreiðinni TZ-048 án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 20 ng/ml og tetrahýdrókannabínól 9,4 ng/ml) um Sæbraut í Reykjavík, við Knarravog, þar sem lögregla stöðvaði aksturinn, að hafa notað farsíma án handfrjáls búnaðar við aksturinn og að hafa haft í vörslum sínum 0,93 g af kókaíni, sem lögreglumenn fundu við öryggisleit á ákærða.

Telst brot þetta varða við 1., sbr. 2. mgr. 45. gr. a., 47. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum og 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

5. Fíkniefnalagabrot, með því að hafa mánudaginn 3. október 2016 að Köldukinn 16 í Hafnarfirði, haft í vörslum sínum 1,86 g af marijúana, sem lögreglumenn fundu við leit í íbúðinni.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

6. Umferðar- og fíkniefnalagabrot, með því að hafa miðvikudaginn 2. nóvember 2016 ekið bifreiðinni TF-228 án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 110 ng/ml og kókaín 100 ng/ml) um Skógarhlíð í Reykjavík, til móts við skrifstofu Sýslumannsins í Reykjavík, þar sem lögregla stöðvaði aksturinn og að hafa haft í vörslum sínum 9 stykki af MDMA, sem lögreglumenn fundu við öryggisleit á ákærða.

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum og 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

7. Fíkniefnalagabrot, með því að hafa sunnudaginn 20. nóvember 2016 við Álfaskeið 40 í Hafnarfirði, haft í vörslum sínum 0,10 g af khat og 3,48 g af kókaíni, sem lögreglumenn fundu við leit á ákærða og í bifreiðinni UM-F44.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

8. Umferðar- og fíkniefnalagabrot, með því að hafa föstudaginn 2. desember 2016 ekið bifreiðinni UM-F44 án gildra ökuréttinda, án þess að nota öryggisbelti og óhæfur til að stjórna henni örugglega vegna áhrifa ávana- og fíkniefna (í blóði mældist kókaín 520 ng/ml og tetrahýdrókannabínól 1,5 ng/ml) norður Eiríksgötu í Reykjavík, að Skólavörðustíg, þar sem lögregla stöðvaði aksturinn og að hafa haft í vörslum sínum 1 g af MDMA og 2,92 g af kókaíni, sem lögreglumenn fundu við leit á ákærða.

Telst brot þetta varða við 1., sbr. 2. mgr. 45. gr. a., 1. mgr. 48. gr. og 1. mgr. 71. gr., allt sbr. 1. mgr. 100. gr. umferðarlaga nr. 50/1987 með áorðnum breytingum og 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

9. Umferðarlagabrot, með því að hafa laugardaginn 3. desember 2016 ekið bifreiðinni UM-F44 án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóði mældist kókaín 320 ng/ml og tetrahýdrókannabínól 3,1 ng/ml) um Langholtsveg í Reykjavík, við Sæbraut, þar sem lögregla stöðvaði aksturinn.

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum

10. Fíkniefnalagabrot, með því að hafa fimmtudaginn 15. desember 2016 á Laugarnesvegi í Reykjavík, við Laugalæk, haft í vörslum sínum 0,84 g af MDMA og 0,33 g af kókaíni, sem ákærði framvísaði við afskipti lögreglu.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Krafist er upptöku á 109,34 g af marijúana, 2,16 g af MDMA, 22 stykkjum af MDMA, 11,93 g af kókaíni og 0,10 g af khat, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæða í ákæru.

Ákærði er fæddur í mars 1991. Samkvæmt framlögðu sakavottorði, dagsettu 17. janúar 2017, gekkst hann undir greiðslu sektar fyrir fíkniefna-, umferðar- og vopnalagabrot með dómi, 19. mars 2012. Þá var hann dæmdur í 60 daga skilorðsbundið fangelsi fyrir brot gegn ávana- og fíkniefnalögum, 20. mars 2013 og hélt ákærði skilorðið. Hinn 31. janúar 2014 var ákærða dæmdur hegningarauki við síðastgreindan dóm fyrir brot gegn almennum hegningarlögum. Loks var honum gerð sektarrefsing fyrir brot gegn ávana- og fíkniefnalögum, 31. mars 2014. Sakaferill hans hefur að öðru leyti ekki þýðingu við refsiákvörðun í málinu.

Ákærði er nú meðal annars fundinn sekur um að hafa margítrekað á tímabilinu, 3. febrúar 2016 til 15. desember 2016, haft í vörslum sínum fíkniefni og fyrir að hafa í samtals fimm skipti á því tímabili ekið undir áhrifum ávana- og fíkniefna. Horfir það til refsiþyngingar og vísast í því sambandi til 5. töluliðs 1. mgr. 70. gr. almennra hegningarlaga nr. 19/1940. Ákærði hefur játað brot sín greiðlega og verður það virt honum til málsbóta.

Að framangreindu virtu og með hliðsjón af 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 90 daga en fresta skal fullnustu 60 daga af refsingunni og falli sá hluti hennar niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru, einkum 1. og 6. mgr. 102. gr. umferðarlaga nr. 50/1987, er ákærði sviptur ökurétti í fimm ár frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 109,34 g af marijúana, 2,16 g af MDMA, 22 stykki af MDMA, 11,93 g af kókaíni og 0,10 g af khat, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, I-kk-ef F-kk-ef Á-kk-ef hdl., 274.040 krónur, að meðtöldum virðisaukaskatti, og 719.646 krónur í annan sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, H-kk-nf S-kk-nf P-kk-nf, sæti fangelsi í 90 daga en fresta skal fullnustu 60 daga af refsingunni og falli sá hluti hennar niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í fimm ár frá birtingu dómsins að telja.

Upptæk eru gerð til ríkissjóðs 109,34 g af marijúana, 2,16 g af MDMA, 22 stykki af MDMA, 11,93 g af kókaíni og 0,10 g af khat.

Ákærði greiði málsvarnarþóknun skipaðs verjanda síns, I-kk-ef F-kk-ef Á-kk-ef hdl., 274.040 krónur og 719.646 krónur í annan sakarkostnað.

L-kvk-nf R-kvk-nf S-kvk-nf